***Superbrzi!*** (engl. ) američki je akcioni komični film iz 2015. scenarista i režisera Jasona Friedberga i Aarona Seltzera. Predstavlja parodiju filmskog serijala *The Fast and the Furious*. Izašao je u bioskopima i kao VOD 3. aprila 2015, na isti dan kao i *Furious 7*.

Radnja
------

Policajac na tajnom zadatku Lucas White ulazi u svijet uličnih trka u podzemlju. Postaje člank bande uličnih trkača koju predvodi Vin Serento, a cilj mu je da se približi prstenu kriminalaca kojim upravlja losanđeleski bos Juan Carlos de la Sol. Nakon što izgubi u uličnoj trci, sljedećeg jutra Lucas odlazi u Vinovu garažu sa slupanim Smartom Fortwo i dobija posao mehaničara, uprkos neslaganju Vinovog prijatelja Curtisa. Također ulazi u vezu sa Vinovom sestrom Jordanom.

Narednog dana, Lucas i Vin odlaze u udaljeno mjesto na kojem izvode plesnu predstavu kao dio audicije za De la Sola. Dvojac ima zadatak da prevuče De la Solov superauto u skladište; tu se sastaju sa bandom i zamjenjuju auto za kofer s parama, ali u njemu nalaze bombu. Plan je da bomba eksplodira među članovima bande, ali ovo se desi pred Vinovim licem. Počinje pucnjava. Vin juri za vođom bande, a Lucas slučajno upuca detektiva Hanovera, svog nadređenog i jedinog koji zna za njegov tajni identitet. Kada dvojac pobjegne sa poprišta, stižu detektiv Rock Johnson i policajka Julie Canaro da istraže mjesto zločina. U međuvremenu, De la Sol naručuje ubistvo Vina jer ga je prevario. U Serentovoj garaži, Vin i ekipa otkrivaju spisak De la Solovih ilegalnih aktivnosti, preko kompjutera u superautu; odlučuju da će ukrasti De la Solov tajni štek od 100 miliona $. Da bi pljačka uspjela, Vin dovodi Kameo repera, Kul Azijata i Manekenku koja je postala glumica. U isto vrijeme, Jordana pokušava da saopšti Lucasu da je trudna s njihovim djetetom.

Ekipa započinje sa sprovođenjem plana pljačke u djelo. Međutim, završavaju u pogrešnoj ulici i napadnu pastora i časnu sestru koji su dostavljali dobitak na bingu u crkvu. Regrupišu se i zaključuju da je tajni štek u restoranu Big Ass Taco. Skuju plan kako provaliti u sef, ukradu pare i pobjegnu u zemlju bez izručenja, sve bez ikakvih posljedica – osim smrti Curtisa. Sljedećeg jutra, Johnson i njegova ekipa vrše raciju u praznoj Serentovoj garaži; Canarova otkriva plan bande, ali Johnson je ne shvata.

U Big Ass Taco-u, banda shvata da ih je Curtis prevario i upuštaju se u razmjenu vatre sa De la Solovim ljudima. U posljednjem trenutku, Curtisa upuca De la Solov čovjek Cesar, dok je štitio Vina. Koristeći restaurirani Smart i Lucasovu Toyotu Corollu, Vin i Lucas počinju da vuku cijeli restoran. De la Sol i Cesar jure za njima, a Johnson i njegova ekipa su isto tako u potjeri. Vinova prijateljica, lezbejka Michelle, predaje se u ruke Canarove da bi omogućila bjekstvo ostatku ekipe. U međuvremenu, De la Sol izbacuje Cesara iz svog terenca, nakon rasprave o klimi u vozilu. Johnson ubija Cesara u pucnjavi i zaustavlja De la Sola, ali ovaj pobjegne jer je potplatio detektiva malim setom za brijanje. Kada je čuo eksploziju, Johnson odlazi do napuštenog restorana i nastavlja jurnjavu za bandom. Uhvati Jordanu i otkrije njoj i Vinu da je Lucas policajac na tajnom zadatku. Lucas svejedno sveže Johnsona za spojler Jordaninog Sciona tC i odlazi sa Vinom i Jordanom, dok Johnson sa zemlje pokušava da dohvati bočicu ulja za bebe kojim se opsesivno maže. Pare su skrivene u gepeku, a Lucas i Vin pristaju na još jednu trku, sa Jordaninom nerođenom bebom kao zalogom za opkladu. Međutim, De la Sol stiže na scenu i zahtijeva da mu vrate pare; kako god, pregazi ga policijski auto u kojem se Michelle i Canaro ljube. Lucas, Vin i Jordana se odvezu u svijetlu budućnost, ali Vin se na kraju raspravlja sa GPS uređajem jer ga je ženski glas iz istog navigirao do radnje s perikama.

Uloge
-----

| Glumac | Uloga |
| --- | --- |
| Alex Ashbaugh | policajac Lucas White, parodija Briana O'Connera |
| Dale Pavinski | Vin Serento, parodija Dominica Torettoa |
| Lili Mirojnick | Jordana Serento, parodija Mie Toretto |
| Andrea Navedo | Michelle Toritz, parodija Letty Ortiz |
| Daniel Booko | Curtis, parodija Vincea |
| Dio Johnson | detektiv Rock Johnson, parodija Lukea Hobbsa |
| Rogelio Douglas, Jr. | Kameo reper, parodija Teja Parkera, Romana "Romea" Pearcea i Edwina |
| Chris Pang | Kul Azijat, parodija Hana Luea |
| Chanel Celaya | Manekenka koja je postala glumica, parodija Gisele Yashar |
| Shantel Wislawski | policajka Julie Canaro, parodija Monice Fuentes i Elene Neves |
| Omar Chaparro | Juan Carlos de la Sol, parodija Arturoa Brage i Hernana Reyesa |
| Joseph Julian Soria | Cesar Villacruz, parodija Fenixa Calderona i Zizi |
| Gonzalo Menendez | detektiv Hanover |
| Amin Joseph | Dre |
| Luis Chavez | Hector |
| Cuete Yeska | José |
|

Produkcija
----------

|  |
| --- |
|  |

Snimanje je počelo u oktobru 2013.

Izlazak
-------

### Prihodi

*Superbrzi!* je imao premijeru u Italiji 5. marta 2015, gdje je debitovao na 8. mjestu sa 436.810 $. Spao je na 13. mjestu u drugoj sedmici, a prikazivanje je završio sa prihodom od 638.268 $. U Ujedinjenim Arapskim Emiratima, film je imao premijeru 12. marta, gdje je bio na 4. poziciji sa 222.653 $ (od 32 ekrana); finalni prihod je bio 399.512 $.

Do 30. marta ukupni prihodi iznosili su 2.075.731 $.

### Kritički prijem

Film je dobio generalno negativne recenzije kritičara. Joe Leydon iz *Varietyja* komentarisao je sljedeće: „*Superbrzi!* ima za cilj lake mete, a promašaji su kilometarski." Martin Tsai iz *Los Angeles Timesa* komentarisao je sljedeće: „Dok fanovi mogu da cijene sve dosjetke i fazone, film je olupina za neinicirane." Brian Orndorf sa sajta Blu-ray.com dao je filmu ocjenu 2 od 10, nazvavši ga „moždano mrtvim naporom, sa filmadžijama koje se vraćaju u svoju zonu komforta razbijanja glava i zvukova prdeža, čak se upuštajući u dva incidenta gdje lika pogađa plavi jureći auto. Možda su Friedberg i Seltzer vodvilj entuzijaste. Možda ne mogu izmisliti originalnu šalu da spase svoje živote. Kako god, *Superbrzi!* je paroliran bolno očiglednom glupošću koja nikada nije smiješna."

### Home media

Film je prvi put izdat kao VOD te prikazan u drugim izabranim bioskopima 3. aprila. Kao DVD izdao ga je Asmik Ace u Japanu 17. aprila pod naslovom *Wild na Speed! Aho Mission* (ワイルドなスピード！AHO MISSION, **Wild na Speed! Aho Mission**?) (igra riječi sa  [divlja brzina], japanskim naslovom za *The Fast and the Furious*). U Francuskoj, film je objavio TF1 Vidéo pod naslovom *Superfast 8*.

Izvori
------

1. 1 2 3 4  Leydon, Joe (2015-04-05). „Film Review: *Superfast!*". *Variety*. Pristupljeno 2015-04-06.
2. 1 2 3  „*Superfast!"*. Box Office Mojo/IMDb. Pristupljeno 2017-04-17.
3. 1 2  Lussier, Germain (2013-09-24). „'Fast and Furious' Spoof Superfast!' Casts Vin Diesel and Paul Walker Lookalikes". /Film. Pristupljeno 2015-03-01.
4. ↑  Puchko, Kristy (2013-09-24). „Fast And Furious Parody Superfast Finds Its Vin Diesel and Paul Walker". CinemaBlend. Arhivirano iz originala na datum 2021-09-28. Pristupljeno 2015-03-01.
5. ↑  Singer, Matt (2015-02-28). „The Trailer for 'Fast and Furious' Spoof 'Superfast!' Might Make You Angry". ScreenCrush. Pristupljeno 2015-03-01.
6. ↑  Tsai, Martin (2015-04-05). „Review: 'Fast and Furious' gets a ribbing in 'Superfast!'". *Los Angeles Times*. Pristupljeno 2015-04-13.
7. ↑  Orndorf, Brian (2015-04-03). „Superfast (2015)". Blu-ray.com. Pristupljeno 2015-04-05.
8. ↑  „どこか似た俳優が大暴れする「ワイルドなスピード！」、"本家"と同時に日本上陸". Eiga.com. 2015-03-07. Pristupljeno 2015-04-14.
9. ↑  „*Superfast 8*". Allocine. Pristupljeno 2017-04-17.

Vanjske veze
------------

* Službeni veb-sajt (arh.) ()
* *Superfast!* na IMDb-u ()
* *Superfast!* na Rotten Tomatoes-u ()

| * p
* r
* u
Filmovi koje su stvarali Jason Friedberg i Aaron Seltzer |
| --- |
| Režije | 
* *Date Movie* (2006)
* *Epic Movie* (2007)
* *Meet the Spartans* (2008)
* *Disaster Movie* (2008)
* *Vampires Suck* (2010)
* *The Starving Games* (2013)
* *Best Night Ever* (2014)
* *Superfast!* (2015)

 |
| Scenariji | 
* *Spy Hard* (1996)
* *Scary Movie* (2000)

 |